หุ้นเอเชียเปิดบวก รับข่าว “ทรัมป์” ลงนามกระตุ้นศก.สหรัฐ
หุ้นเอเชียเปิดบวก รับข่าว "ทรัมป์" ลงนามกระตุ้นศก.สหรัฐ
หุ้นเอเชียเปิดบวก รับข่าว "ทรัมป์" ลงนามกระตุ้นศก.สหรัฐ
29 ธ.ค. 2563

ผู้สื่อข่าวรายงานว่า ตลาดหุ้นเอเชียปรับตัวขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นทำนิวไฮเมื่อคืนนี้ ขณะที่ดัชนี S&amp;P500 และ Nasdaq ปิดทำนิวไฮเช่นกัน ขานรับข่าวประธานาธิบดีโดนัลด์ ทรัมป์ ลงนามในมาตรการกระตุ้นเศรษฐกิจสหรัฐ  เพื่อเยียวยาผลกระทบจากการแพร่ระบาดของโรคโควิด-19
โดยดัชนี SSE Composite ตลาดหุ้นจีนเปิดวันนี้ที่ 3,399.29 จุด เพิ่มขึ้น 2 จุด, +0.06% ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,936.38 จุด เพิ่มขึ้น 82.35 จุด, +0.31% ดัชนี HSI ตลาดหุ้นฮ่องกงเปิดวันนี้ที่ 26,490.45 จุด เพิ่มขึ้น 175.82 จุด, +0.67% ดัชนี TAIEX ตลาดหุ้นไต้หวันเปิดวันนี้ที่ 14,500.91 จุด เพิ่มขึ้น 17.84 จุด, +0.12% ดัชนี KOSPI ตลาดหุ้นเกาหลีใต้เปิดวันนี้ที่ 2,810.55 จุด เพิ่มขึ้น 1.95 จุด, +0.07% ดัชนี FTSE STI ตลาดหุ้นสิงคโปร์เปิดวันนี้ที่ 2,848.65 จุด เพิ่มขึ้น 8.51 จุด, +0.30% ดัชนี FBMKLCI ตลาดหุ้นมาเลเซียเปิดวันนี้ที่ 1,644.37 จุด เพิ่มขึ้น 0.47 จุด, +0.03%
ทั้งนี้ปธน.ทรัมป์ลงนามในกฎหมายว่าด้วยมาตรการกระตุ้นเศรษฐกิจสหรัฐวงเงิน 9 แสนล้านดอลลาร์เพื่อเยียวยาประชาชนและภาคธุรกิจที่ได้รับผลกระทบจากการแพร่ระบาดของไวรัสโควิด-19 นอกจากนี้ ยังได้ลงนามในร่างงบประมาณวงเงิน 1.4 ล้านล้านดอลลาร์ เพื่อให้หน่วยงานของรัฐบาลสหรัฐสามารถเปิดดำเนินการต่อไปจนถึงวันที่ 30 ก.ย. 2564
โดยสภาผู้แทนราษฏรสหรัฐมีมติด้วยคะแนนเสียง 275 ต่อ 134 อนุมัติการเพิ่มวงเงินในเช็คเงินสดเพื่อช่วยเหลือประชาชนที่ได้รับผลกระทบจากการแพร่ระบาดของโควิด-19 เป็น 2,000 ดอลลาร์ จากเดิม 600 ดอลลาร์ หลังจากนั้นสภาผู้แทนราษฎรได้ส่งเรื่องดังกล่าวให้กับวุฒิสภาเพื่อทำการพิจารณาและอนุมัติเป็นลำดับต่อไป
สำหรับการเพิ่มวงเงินในเช็คเงินสดที่จะส่งตรงถึงประชาชนที่ได้รับความเดือดร้อนจากการแพร่ระบาดของโควิด-19 นั้น เป็นไปตามคำเรียกร้องของประธานาธิบดีโดนัลด์ ทรัมป์ หลังจากที่ก่อนหน้านี้ ปธน.ทรัมป์ขู่ว่า เขาจะไม่ลงนามในมาตรการกระตุ้นเศรษฐกิจวงเงิน 9 แสนล้านดอลลาร์ หากสภาคองเกรสไม่เพิ่มวงเงินช่วยเหลือประชาชนจาก 600 ดอลลาร์ เป็น 2,000 ดอลลาร์
 